A versión más conoixida diz que un grupet de monchas de lo dito convento yeran fendo una pelegrinación ta la Comuna quan que las pilló un mayenco primeral t'alto de Salinas. A mayoría de monchas s'adubioron á sortir de l'augua u salvar-se de bella manera, puyando-se t'as penyas. Quan o grupo se reunió, les ne faltaba una, que la trobón afogada á l'altro día en a glera d'a Cinca á on que huei se troba La Infortunada. Y diz que d'aquella moncha «infortunada» le quedó lo nombre.